CELEX: E2020J0001
Language: fi
Date: 2021-02-09 00:00:00
Title: Tuomioistuimen tuomio, annettu 9 päivänä helmikuuta 2021, asiassa E-1/20 Kerim vastaan Norjan hallitus, jota edustaa maahanmuuttoasioiden valituslautakunta (Utlendingsnemnda – UNE) (Vapaa liikkuvuus – Direktiivi 2004/38/EY – Väärinkäyttö – Lumeavioliitot – Kolmansien maiden kansalaisten johdetut oikeudet) 2021/C 245/15

24.6.2021   
            
            
               FI
            
            
               Euroopan unionin virallinen lehti
            
            
               C 245/19
            
         
      TUOMIOISTUIMEN TUOMIO,
      annettu 9 päivänä helmikuuta 2021,
      asiassa E-1/20
      Kerim vastaan Norjan hallitus, jota edustaa maahanmuuttoasioiden valituslautakunta (Utlendingsnemnda – UNE)
      
         
            (Vapaa liikkuvuus – Direktiivi 2004/38/EY – Väärinkäyttö – Lumeavioliitot – Kolmansien maiden kansalaisten johdetut oikeudet)
         
      
      (2021/C 245/15)
      Asiassa E-1/20, Kerim vastaan Norjan hallitus, jota edustaa maahanmuuttoasioiden valituslautakunta (Utlendingsnemnda – UNE), Norjan korkein oikeus (Norges Høyesterett) on esittänyt valvontaviranomaisen ja tuomioistuimen perustamisesta tehdyn EFTA-valtioiden välisen sopimuksen 34 artiklan nojalla tuomioistuimelle PYYNNÖN, joka koskee Euroopan unionin kansalaisten ja heidän perheenjäsentensä oikeudesta liikkua ja oleskella vapaasti jäsenvaltioiden alueella, asetuksen (ETY) N:o 1612/68 muuttamisesta ja direktiivien 64/221/ETY, 68/360/ETY, 72/194/ETY, 73/148/ETY, 75/34/ETY, 75/35/ETY, 90/364/ETY, 90/365/ETY ja 93/96/ETY kumoamisesta 29 päivänä huhtikuuta 2004 annetun Euroopan parlamentin ja neuvoston direktiivin 2004/38/EY ja erityisesti sen 7 artiklan 1 kohdan b alakohdan, luettuna yhdessä 7 artiklan 2 kohdan ja 35 artiklan kanssa, tulkintaa. EFTAn tuomioistuin, toimien kokoonpanossa Páll Hreinsson, presidentti (esittelevä tuomari), ja tuomarit Per Christiansen ja Bernd Hammermann, on antanut 9 päivänä helmikuuta 2021 tuomion, jonka tuomiolauselma on seuraava:
      
                  1.
               
               
                  Sen määrittämiseksi, onko solmittu lumeavioliitto Euroopan unionin kansalaisten ja heidän perheenjäsentensä oikeudesta liikkua ja oleskella vapaasti jäsenvaltioiden alueella 29 päivänä huhtikuuta 2004 annetun Euroopan parlamentin ja neuvoston direktiivin 2004/38/EY 35 artiklan tarkoituksia varten, silloin kun on perusteltuja syitä epäillä avioliiton aitoutta, kansallisten viranomaisten on tapauskohtaisen tarkastelun perusteella osoitettava todeksi, että ainakin toinen aviopuolisoista on solminut avioliiton perimmältään siinä tarkoituksessa, että puoliso, joka on kolmannen maan kansalainen, saisi perusteettomasti oikeuden vapaaseen liikkuvuuteen ja oleskeluun, eikä aidon avioliiton muodostamiseksi.
               
            
                  2.
               
               
                  Sen määrittämiseksi, onko kyse lumeavioliitosta direktiivin 2004/38/EY 35 artiklan tarkoituksia varten, silloin kun on perusteltuja syitä epäillä avioliiton aitoutta, on vahvistettava tosiseikat ja arvioitava niitä kokonaisuudessaan ja samassa yhteydessä otettava huomioon ETA-kansalaisen subjektiivinen aikomus solmia avioliitto kolmannen maan kansalaisen kanssa.